Catalan (lingaedje)

lingaedjes > indo-uropeyin > italike > occitano-catalan > catalan

Li catalan (català) est on lingaedje roman djåzé pa 8-9 miyons d' djins sol boird del Mîtrinne Mer des deus costés del tchinne des Pirenêyes; dins çou k' on lome les Payis Catalans: dins les cminåltés otonomes espagnoles di Valince, Catalogne eyet des Iyes Baleyares, wice ki l' lingaedje est oficir avou l' castiyan et cåzé pa 70 a 95 å cint des dmorants; el Principåté d' Andore, wice ki c' est l' lingaedje oficir; el Catalogne Nôr (Rossiyon), el France, eyet dins l' veye d' Alguer el Sardegne, ki fourit peuplêye d' abagants catalans; eyet dins li Franja de Ponent el cminålté otonome d' Aragon e l' Espagne, wice ki l' lingaedje n' a pont d' sitatut rconoxhou.

Li catalan (català) est, avou l' occitan, on mimbe del famile occitano-catalane, ene des pus viyès familes di lingaedjes romans avou l' galo-roman.
Å cmince li catalan eyet l' occitan n' fijhèt k' on seu lingaedje, çou ki fwait k' on dit ossu bén «vî catalan» ki «vî occitan» po lomer ci vî lingaedje la.
Catalan ey occitan sont co asteure foirt près l' onk di l' ôte.

Li Catalan, eshonne avou l' galicyin, li basse, l' occitan eyet il liyonès, li bable asturiyin, eyet l'aragonès, sont les lingues ricnoxhowes pa l' Espagne.

Côde ISO: ca.

 egzimpe di tecse 

 e catalan: Tots els éssers humans neixen lliures i iguals en dignitat i en drets. Són dotats de raó i de consciència, i han de comportar-se fraternalment els uns amb els altres.
 ratournaedje e walon: Tos les omes vinèt å monde libes et ewals po çou k' est d' leu dignité et d' leus abondroets. Leu råjhon et leu consyince elzî fwait on dvwer di s' kidure inte di zels come des frés (prumî årtike del Declaråcion univiersele des droets del djin).

 Raprindaedje do catalan 
Il a cmincî — e stoumeligne - do tins da Franco, dins les scoles.Djôr Sfasie; Avou Madame Rosa Roig, professoresse di catalan, al pinsion,  l° 61, prétins 2012. 

 Tuzance walone 
Lorint Hendschel a ratourné on tecse di Miquel Martí i Pol.

 Vey eto 
Årtikes a vey avou l' Catalogne ou l' catalan:
 Els Segadors, l' imne nåcionå catalan
 Lluís Llach, grand tchanteu e catalan
 Drapea del Catalogne

 Difoûtrinnès hårdêyes 
 Catalan 101 Learn Catalan online 
 Ene pådje e walon sol catalan.
 Wikipedia e catalan.

 Sourdants 

Categoreye:Lingaedjes
*